# Achájci

### Z Wikipédie

Achájci boli jeden z hlavných starogréckych kmeňov.

Prvý raz ich zrejme (identita je sporná) spomínajú chetitské pramene v 14. až 13. stor. pred Kr. pod názvom kráľovstvo „Achchijava“, čo bola námorná veľmoc v tesnom susedstve Chetitov, teda na Rodose alebo na maloáziskom pobreží. Okrem toho Achájci zrejme tvorili súčasť „morských národov“, ktoré ohrozovali Egypt v 13. stor. pred Kr.

Achájci boli každopádne neskôr hlavným obyvateľstvom severnej časti Peloponézu a južnej Tesálie v období mykénskej civilizácie, t.j. pred pádom Tróje. Mali bronzové zbrane a nástroje. Boli porobení Dórmi, ktorí už mali železné zbrane a nástroje, a v dôsledku toho donútení opustiť Arkádiu a Acháju a snáď sa aj zčasti presunúť na severné pobrežie Malej Ázie. Podľa Homéra predstavovali tú časť gréckeho vojska, ktorá bojovala pred Trójou a zostala na území Malej Ázie. Ako etnická skupina indoeurópskeho pôvodu sa podieľali významne na formovaní starovekého gréckeho národa (cf. Gréci).

## [úprava] Externé odkazy

- FILIT Zdroj, z ktorého pôvodne čerpal tento článok

Zdroj: "http://sk.wikipedia.org../../../a/c/h/Ach%C3%A1jci.html"

Kategórie: Etniká, národy a národnosti | Staroveké Grécko

##### Views

- Článok
- Diskusia
- Aktuálna verzia

##### Hľadaj

##### Iné jazyky

- English